Nr. C 142/8 De Europæiske Fællesskabers Tidende 31. 5. 91 
Forslag til Rådets forordning (EØF) om indgåelse af protokol nr. 2 om fastsættelse af mulighe­
derne for fiskeri efter jomfruhummer og af den finansielle godtgørelse, der er omhandlet i 
aftalen om forbindelserne mellem Det Europæiske Økonomiske Fællesskab og Kongeriget 
Marokko på havfiskeriområdet, for perioden fra 1. april 1991 til 29. februar 1992 
(91/C 142/04) 
KOM(91) 156 endelig udg. 
(Forelagt af Kommissionen den 14. maj 1991) 
' RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til akten vedrørende Spaniens og 
Portugals tiltrædelse, særlig artikel 155, stk. 2, litra b), 
under henvisning til forslag fra Kommissionen, 
under henvisning til udtalelse fra Europa-Parlamentet, 
og 
ud fra følgende betragtninger: 
I overensstemmelse med aftalen om forbindelserne 
mellem Det Europæiske Økonomiske Fællesskab og 
Kongeriget Marokko på havfiskeriområdet, undertegnet 
i Rabat den 26. maj 1988 ('), har de to parter ført 
forhandlinger for at fastlægge de ændringer eller tilfø­
jelser, der skal indføjes i aftalen ved udløbet af gyldig­
hedsperioden for protokol nr. 2 hertil; 
som resultat af disse forhandlinger paraferedes den 19. 
marts 1991 en ny protokol nr. 2 om fastsættelse af 
mulighederne for fiskeri efter jomfruhummer og af den 
finansielle godtgørelse, der er omhandlet i nævnte aftale, 
for perioden fra 1. april 1991 til 29. februar 1992; 
i henhold til artikel 155, stk. 2, litra b), i tiltrædelses­
akten tilkommer det Rådet at fastlægge passende 
nærmere bestemmelser for helt eller delvis at tage hensyn 
til De Kanariske Øers interesser i forbindelse med de 
afgørelser, det i hvert enkelt tilfælde vedtager, navnlig 
med henblik på indgåelse af fiskeriaftaler med tredje­
lande; der bør i dette tilfælde fastlægges sådanne 
nærmere bestemmelser; 
det er i Fællesskabets interesse at godkende denne 
protokol — UDSTEDT FØLGENDE FORORDNING: 
Artikel 1 
Protokol nr. 2 om fastsættelse af mulighederne for fiskeri 
efter jomfruhummer og af den finansielle godtgørelse, 
der er omhandlet i aftalen om forbindelserne mellem Det 
Europæiske Økonomiske Fællesskab og Kongeriget 
Marokko på havfiskeriområdet, for perioden fra 1. april 
1991 til 29. februar 1992 godkendes på Fællesskabets 
vegne. 
Teksten til protokol nr. 2 er knyttet til denne forordning. 
Artikel 2 
For at tage hensyn til De Kanariske Øers interesser 
finder den i artikel 1 omhandlede aftale og, i det for 
dens gennemførelse fornødne omfang, de bestemmelser 
om den fælles fiskeripolitik, der vedrører bevarelse og 
forvaltning af fiskeressourcerne, ligeledes anvendelse på 
fartøjer, der fører spansk flag, og som er fast registreret i 
de registre, der føres af de på lokalt plan kompetente 
myndigheder (registros de base) på De Kanariske Øer, 
på de betingelser, der er fastsat i note 6 i bilag I til 
Rådets forordning (EØF) nr. 1135/88 af 7. marts 1988 
om definition af begrebet »varer med oprindelsesstatus« 
og metoder for administrativt samarbejde i samhandelen 
mellem Fællesskabets toldområde, Ceuta og Melilla og 
De Kanariske Øer (2). 
Artikel 3 
Formanden for Rådet bemyndiges til at udpege de 
personer, der er beføjet til at undertegne protokollen 
med bindende virkning for Fællesskabet. 
Artikel 4 
Denne forordning træder i kraft på tredjedagen efter 
offentliggørelsen i De Europæiske Fællesskabers Tidende. 
Denne forordning er bindende i alle enkeltheder og 
gælder umiddelbart i hver medlemsstat. 
C) EFT nr. L 181 af 12. 7. 1988, s. 1. (2) EFT nr. L 114 af 2. 5. 1988, s. 1.